### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

KLs Klima & Miljø topmøde 2024
[KLs årlige politiske konference på klima-, teknik- og miljøområdet](https://tilmeld.kl.dk/kmt2024/conference) afholdes i København d. 11.-12. april 2024. KL’s Klima- og Miljøudvalg byder som værter for topmødet op til politisk dialog, debat og vidensdeling. Deltagerne er kommunalpolitikere, folketingsordførere, kommunernes samarbejdspartnere og kommunale direktører og chefer på området. Tilmelding og hotelbooking åbner d. 18. januar og koordineres af forvaltningen.

Esbjerg Kommune har prioriteret VE projekter
Byrådet i Esbjerg har prioriteret VE projekter. Der er tale om 9 projekter på 7 lokationer. Læs mere om projekterne her: [link](https://www.esbjerg.dk/energi-og-miljoe/energi/planlaegning-for-vedvarende-energianlaeg)
To af projekterne ligger tæt op ad kommunegrænsen til Tønder, det drejer sig om #1 Bertram Søndergaard og #2 Spandet mark.
Esbjerg afholder i starten af 2024 dialog med lokalområderne, men er formelt set ikke i gang med planlægningen. Forvaltningen (TK) er i dialog med Esbjerg Kommune, og vil løbende koordinere processerne for de to projekter med VE2022 #21 Haved projektet, som ligger tæt op ad kommunegrænsen og de to Esbjerg projekter.
Tønder Kommune udsender et orienterende brev, fra og for Esbjerg Kommune, til beboerne indenfor en radius af 2,5 km, som er bosat i Tønder Kommune.

Bevillinger fra Puljer til landdistriktsudvikling:

1. Vodder sogns lokalråd har indsendt to ansøgnigner om støtte. Ansøgningerne er imødekommet med følgende beløb:
Vedr. ansøgning om Varmepumpe, bevilliges 75% af det ansøgte, dog maks kr. 12.000.
Vedr. ansøgning om Robotplæneklipper bevilliges 50% af det ansøgte, dog maks kr. 22.500.

2. Ballum landsbyforening har i slutningen af august modtaget en bevilling på kr. 9.990 til vedligehold af 3 forskellige naturområder i [adresse].

3. Der er i puljerne reserveret kr. 50.000 til understøttelse af afrapporteringen af projekt "multietniske landsbyer".

Nabo-skaber kampagne

Projekt "Fremtidens Multietniske Landsbyer" afrapporteres inden udgangen af Januar 2024.
I den forbindelse er der udarbejdet flere produkter og koncepter der skal styrke integration af de udenlandske tilflyttere og velkomstindsatser for tilflyttere generelt. Herunder koncept "Nabo-Skaber", der udføres af frivilligcenter Tønder. Der har i december og januar været booket radiospots, annoncer og der er uddelt postkort, plakater og foldere til både arbejdsgivere, landbrug, landbrugsorganisationer, facebookkampagner og via lokale biblioteker, idrætscentre, forretninger og mange andre steder. Konceptet handler om at matche danske familier med udenlandske tilflyttere, for at hjælpe tilflytterne godt igang med livet i Tønder Kommune/[adresse].

530.000 kroner fra Landdistriktspulje til klimaprojekt

Den 15.december modtog Tønder Kommune en bevilling fra statens landdistriktspulje til et projekt omkring "grønne handleplaner". Projektet fokuserer på at udbrede kendskabet til "Vores Klimahandleplan" i hele Tønder Kommune. Målet er at oplyse borgerne om de tilgængelige klimaindsatser, og give dem ressourcer og støtte til at deltage aktivt. Projektet sigter også mod at udpege og uddanne klimaambassadører, der kan fungere som lokale fortalere og inspiratorer.

Samlet tidsplan for VE-projekter
Der er vedhæftet en opdateret version af den samlede tidsplan som bilag.

Tidsplanerne for projekt #3 Nextam Sol og #18 Bredebro Solenergianlæg er blevet forskudt, da de nu behandles på januar (2024) møderne for Økonomiudvalget og Kommunalbestyrelsen.

Grønt Råd
Den 12. december 2023 blev der afholdt møde i kommunens Grønt Råd. Det næste møde, i form af en besigtigelsestur, vil blive afholdt i april/maj 2024.

### Kommunaldirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Udover ovenstående orienteredes om:

Henvendelse vedr. VE-projekter.

Revideret ejerstrategi for Tønder Forsyning behandles i Økonomiudvalget og [adresse] i januar.

[adresse] - makerspace.

Infrastruktur.